**Brent Sopel** (s. 7. tammikuuta 1977 Calgary, Alberta, Kanada) on kanadalainen ammattilaisuransa päättänyt jääkiekkoilija, pelipaikaltaan puolustaja. Sopel voitti 12-vuotisella NHL-urallaan kertaalleen Stanley Cupin. Uransa loppukaudet Sopel pelasi KHL-liigassa.

Ura
---

### Junioreista ammattilaiseksi

Vancouver Canucks varasi Sopelin vuoden 1995 NHL:n varaustilaisuudessa kuudennella kierroksella varausvuorolla 144. Ennen ammattilaisuraansa Sopel pelasi juniorina WHL:n Swift Current Broncosissa ja Saskatoon Bladesissa. Kaudella 1995–1996 Sopel pelasi loppukaudesta myös yhden ottelun Vancouverin farmijoukkueessa Syracuse Crunchissa mutta palasi seuraavaksi kaudeksi takaisin WHL:n Swift Currentiin. Myös keväällä 1996 Sopel pelasi Syracusessa.

Sopel teki 3. huhtikuuta 1996 sopimuksen hänet varanneen Vancouverin kanssa. Sopelin ensimmäinen ammattilaiskausi oli 1997–1998, jolloin hän pelasi 76 peliä Syracusessa, ja teki niissä 43 pistettä. Seuraavalla kaudella Sopel pääsi pelaamaan Vancouveriinkin viidessä pelissä mutta pääosa kaudesta meni jälleen Syracusessa. Ensimmäisen NHL-maalinsa Sopel teki 10. huhtikuuta 1999 ottelussa Edmonton Oilersia vastaan Tommy Salon selän taakse. Kaudella 1999–2000 Sopel pelasi jo 18 peliä Vancouverissa ja seuraavalla kaudella jo 52 ottelua, vaikka kärsikin loukkaantumisista. Tammikuussa 2000 Sopel lähetettiin kahdeksi viikoksi kuntouttaan itseään IHL-liigan Kansas City Bladesiin.

### NHL-uran vakiintuminen

Sopel vakiinnutti paikkansa Vancouverissa, ja kaudella 2001–2002 hän teki 25 pistettä 66 ottelussa. Seuraavien kahden kauden aikana Sopelin pistemäärät lisääntyivät, ja kaudella 2003–2004 hänen pistesaldonsa oli 80 ottelussa 10+32. Työsulkukaudella 2004–2005 Sopel ei pelannut missään. Vancouver kauppasi Sopelin 3. elokuuta 2005 toisen kierroksen varausvuoroa vastaan New York Islandersiin. Hän ehti pelata Vancouverissa 302 runkosarjaottelua. Hän teki 16. elokuuta 2005 Islandersin kanssa kaksivuotisen sopimuksen, arvoltaan 2,4 miljoonaa dollaria. Sopel oli pienoinen pettymys NY Islanders, ja hänet kaupattiin kesken kauden 2005–2006 8. maaliskuuta 2006 yhdessä Mark Parrishin kanssa Los Angeles Kingsiin vaihdossa Denis Grebeškoviin ja Jeff Tambelliniin.

Sopel kaupattiin Los Angelesista 26. helmikuuta 2007 toisen kerran peräkkäin kesken kauden, tällä kertaa takaisin Vancouveriin, vaihdossa toisen ja neljännen kierroksen varausvuoroihin vuoden 2008 NHL:n varaustilaisuudessa. Ennen kauden 2007–2008 alkua Sopel oli Detroit Red Wingsin testissä, mutta hän teki lopulta sopimuksen Chicago Blackhawksin kanssa. Vielä saman kauden aikana Chicago ja Sopel sopivat kolmen vuoden jatkosta sopimukseen. Seuraavalla kaudella Sopel kärsi loukkaantumisista ja joutui olemaan pitkään sivussa olkapääleikkauksen takia.

### Stanley Cup -voittajaksi

Kaudella 2009–2010 Sopel oli voittamassa Chicagolle Stanley Cupia. Hän oli hyvä pudotuspeleissä ja teki niissä tehot 1+5. Tehotilastossa hänen saldonsa oli seitsemän plussan puolella. Kauden jälkeen hänet kaupattiin kuitenkin suurkaupassa Atlanta Thrashersiin, sillä Chicagon palkkakulut oli nousemassa liian suureksi kaudelle 2010–2011. Sopelin lisäksi Atlantaan siirtyivät Dustin Byfuglien, Ben Eager ja Akim Aliu. Chicago sai kaupassa Marty Reasonerin, Jeremy Morinin, Joey Crabbin ja ensimmäisen sekä toisen kierroksen varausvuoron 2010 varaustilaisuudessa. Sopel pelasi Thrashersissa vajaan kauden, helmikuuhun 2011 asti, jolloin hänet kaupattiin Montréal Canadiensiin yhdessä Nigel Dawesin kanssa. Thrashers sai vaihdossa Ben Maxwellin ja neljännen kierroksen varausvuoron 2011 varaustilaisuudessa.

### NHL:stä KHL:ään

Sopel jätti NHL:n kesällä 2011, kun hän teki kaksivuotisen sopimuksen Venäjän KHL:ssä pelaavan Metallurg Novokuznetskin kanssa. Hän ehti pelata ennen siirtoaan 659 NHL:n runkosarjaottelua. Novokuznetsk myi kaudella 2012–2013 Sopelin Salavat Julajev Ufaan. Kesällä Sopel teki jatkosopimuksen Ufan kanssa.

Sopel palasi Pohjois-Amerikkaan kaudeksi 2014–2015. Hän teki yksivuotisen sopimuksen AHL-joukkueen Chicago Wolvesin kanssa. Sopel ilmoitti helmikuussa 2015 lopettavansa pelaajauransa.

Pelityyli
---------

Sopel on puolustava puolustaja, jota käytetään paljon alivoimapelaamiseen. Hän on myös hyvä laukausten blokkaaja. Hänen pelikäsityksenä on tarpeeksi hyvä pelaamaan yksinkertaista peruspelaamista. Sopel ei kuitenkaan käytä kokoaan tarpeeksi hyvin hyödykseen, ja hänet on tunnettu hieman loukkaantumisherkkänä pelaajana.

Yksityiselämä
-------------

Brent Sopel meni naimisiin maaliskuussa 2001. Hänellä on vaimonsa Kellyn kanssa kolme omaa lasta: Jake, Lyla ja Jayla. Vanhemmalla tyttärellä Lylalla on sekä dysleksia että dysgrafia, jotka myös Brent Sopelilta on diagnosoitu. Lisäksi perheeseen kuuluu 17-vuotiaana vuonna 2007 adoptoitu Paul. Sopelit adoptoivat Paulin, kun tämän molemmat vanhemmat olivat kuolleet pienen ajan sisään. Paulin perhe ja Sopelit olivat tunteneet toisensa jo usemman vuoden, ja Sopelit halusivat auttaa yksin jäänyttä Paulia.

Tilastot
--------


|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1993–94 | Saskatoon Blades | WHL | 11 | 2 | 2 | 4 | 2 | — | — | — | — | — |
| 1994–95 | Saskatoon Blades | WHL | 22 | 1 | 10 | 11 | 31 | — | — | — | — | — |
| 1994–95 | Swift Current Broncos | WHL | 41 | 4 | 19 | 23 | 50 | 3 | 0 | 3 | 3 | 0 |
| 1995–96 | Swift Current Broncos | WHL | 71 | 13 | 48 | 61 | 87 | 6 | 1 | 2 | 3 | 4 |
| 1995–96 | Syracuse Crunch | AHL | 1 | 0 | 0 | 0 | 0 | — | — | — | — | — |
| 1996–97 | Swift Current Broncos | WHL | 62 | 15 | 41 | 56 | 109 | 10 | 5 | 11 | 16 | 32 |
| 1996–97 | Syracuse Crunch | AHL | 2 | 0 | 0 | 0 | 0 | 3 | 0 | 0 | 0 | 0 |
| 1997–98 | Syracuse Crunch | AHL | 76 | 10 | 33 | 43 | 70 | 5 | 0 | 7 | 7 | 12 |
| 1998–99 | Syracuse Crunch | AHL | 53 | 10 | 21 | 31 | 59 | — | — | — | — | — |
| 1998–99 | Vancouver Canucks | NHL | 5 | 1 | 0 | 1 | 4 | — | — | — | — | — |
| 1999–00 | Vancouver Canucks | NHL | 18 | 2 | 4 | 6 | 12 | — | — | — | — | — |
| 1999–00 | Syracuse Crunch | AHL | 50 | 6 | 25 | 31 | 67 | 4 | 0 | 2 | 2 | 8 |
| 2000–01 | Vancouver Canucks | NHL | 52 | 4 | 10 | 14 | 10 | 4 | 0 | 0 | 0 | 2 |
| 2000–01 | Kansas City Blades | IHL | 4 | 0 | 1 | 1 | 0 | — | — | — | — | — |
| 2001–02 | Vancouver Canucks | NHL | 66 | 8 | 17 | 25 | 44 | 6 | 0 | 2 | 2 | 2 |
| 2002–03 | Vancouver Canucks | NHL | 81 | 7 | 30 | 37 | 23 | 14 | 2 | 6 | 8 | 4 |
| 2003–04 | Vancouver Canucks | NHL | 80 | 10 | 32 | 42 | 36 | 7 | 0 | 1 | 1 | 0 |
| 2004–05 | työsulku/ei pelannut |  |  |  |  |  |  |  |  |  |  |  |
| 2005–06 | New York Islanders | NHL | 57 | 2 | 25 | 27 | 64 | — | — | — | — | — |
| 2005–06 | Los Angeles Kings | NHL | 11 | 0 | 0 | 1 | 1 | — | — | — | — | — |
| 2006–07 | Los Angeles Kings | NHL | 44 | 4 | 19 | 23 | 14 | — | — | — | — | — |
| 2006–07 | Vancouver Canucks | NHL | 20 | 1 | 4 | 5 | 10 | 11 | 0 | 0 | 0 | 2 |
| 2007–08 | Chicago Blackhawks | NHL | 58 | 1 | 19 | 20 | 28 | — | — | — | — | — |
| 2008–09 | Chicago Blackhawks | NHL | 23 | 1 | 1 | 2 | 8 | — | — | — | — | — |
| 2009–10 | Chicago Blackhawks | NHL | 73 | 1 | 7 | 8 | 34 | 22 | 1 | 5 | 6 | 8 | Stanley Cup |
| 2010–11 | Atlanta Thrashers | NHL | 59 | 2 | 5 | 7 | 16 | — | — | — | — | — |
| 2010–11 | Montreal Canadiens | NHL | 12 | 0 | 0 | 0 | 0 | 7 | 1 | 0 | 1 | 2 |
| 2011–12 | Metallurg Novokuznetsk | KHL | 47 | 2 | 6 | 8 | 33 | — | — | — | — | — |
| 2012–13 | Metallurg Novokuznetsk | KHL | 47 | 4 | 6 | 10 | 12 | — | — | — | — | — |
|  | Salavat Julajev Ufa | KHL | 4 | 0 | 2 | 2 | 0 | 14 | 4 | 1 | 5 | 6 |
| 2013–14 | Salavat Julajev Ufa | KHL | 38 | 1 | 9 | 10 | 14 | 17 | 0 | 1 | 1 | 19 |
| 2014–15 | Chicago Wolves | AHL | 29 | 1 | 7 | 8 | 46 | — | — | — | — | — |
|  | NHL yhteensä |  | 659 | 44 | 174 | 218 | 309 | 71 | 4 | 14 | 18 | 20 |
|  | KHL yhteensä |  | 136 | 7 | 23 | 30 | 59 | 31 | 4 | 2 | 6 | 25 |

Lähteet
-------

1. 1 2 3  Brent Sopel *Legends of Hockey*. Hockey Hall of Fame and Museum. Viitattu 25.6.2010. (englanniksi)
2. ↑  Eye surgery for Ohlund *CBC Sports*.  12.1.2001. CBC. Viitattu 25.6.2010. (englanniksi)
3. ↑  Islanders acquire Sopel for draft pick *SI.com*.  3.8.2005. A Time Warner Company. Viitattu 25.6.2010. (englanniksi)[vanhentunut linkki]
4. ↑  Tampa Bay re-signs Vincent Lecavalier; the Devils, Mogilny *CBC Sports*.  17.8.2005. CBC. Viitattu 25.6.2010. (englanniksi)
5. ↑  Associaited Press: Kings get Parrish, Sopel from Islanders *ESPN.com*.  8.3.2006. ESPN Internet Ventures. Viitattu 25.6.2010. (englanniksi)
6. ↑  Canucks load up before deadline *CBC Sports*.  27.2.2007. CBC. Viitattu 25.6.2010. (englanniksi)
7. ↑  Spellman, Mike: Injured players eager to go *Daily Herald*.  3.10.2007. Paddock Publications, Inc. Viitattu 25.6.2010. (englanniksi)
8. ↑  Blackhawks extend Brent Sopel for $7M *CBC Sports*.  10.1.2008. CBC. Viitattu 25.6.2010. (englanniksi)
9. ↑  Kreiser, John: Kovalev's hot streak has Canadiens on fire *NHL.com*.  6.4.2009. National Hockey League. Viitattu 25.6.2010. (englanniksi)
10. ↑  Jahns, Adam J.: Sopel says young Thrashers resemble Hawks *Chicago Sun-Times*.  25.6.2010. Sun-Times Media, LLC.  Arkistoitu 28.6.2010. Viitattu 25.6.2010. (englanniksi)
11. ↑  NHL-mestarin kulttihyökkääjä suurkaupassa Atlantaan *YLE Urheilu*.  24.6.2010. Helsinki:  Yleisradio. Viitattu 25.6.2010.
12. ↑  Habs acquire Sopel, Dawes from Thrashers *NHL.com*.  24.2.2011. National Hockey League. Viitattu 24.2.2011. (englanniksi)
13. ↑  Metallurg Novokuznetsk confirm signing of Canadiens’ Brent Sopel *Sports.ru*.  31.7.2011.  Arkistoitu 18.9.2011. Viitattu 3.9.2011. (englanniksi)
14. ↑  Wolves add Sopel and Longpre before Opening Night Chicago Wolves.  Arkistoitu 16.10.2014. Viitattu 2.3.2015. (englanniksi)
15. ↑  Former Blackhawks Defenseman Brent Sopel Announces Retirement NBC. Viitattu 2.3.2015. (englanniksi)
16. ↑  Basu, Arpon: Sopel hopes to boost Montreal PK against Carolina *NHL.com*.  26.2.2011. National Hockey League. Viitattu 1.4.2011. (englanniksi)
17. ↑  Brent Sopel The Hockey News Corporation. Viitattu 1.4.2011. (englanniksi)
18. ↑  Manasso, John: Blog, short visits have helped Sopels with separation *NHL.com*.  6.11.2010. National Hockey League. Viitattu 1.4.2011. (englanniksi)
19. ↑  Wright, Ben: Ask A Thrashers: Sopel's Answers *AtlantaThrashers.com*.  6.10.2010. Atlanta Thrashers Hockey Club. Viitattu 1.4.2011. (englanniksi)[vanhentunut linkki]
20. ↑  Brent Sopel statistics and profile Hockey Database. Viitattu 1.4.2011. (englanniksi)

Aiheesta muualla
----------------

* Sopel Chicago Blackhawksin kotisivulla
* Brent Sopel The Internet Hockey Databasessa (englanniksi)